En relació amb l'examen d'ANÀLISI MUSICAL s'acorda mantenir l'estructura 2019 per les característiques més competencials tant de la matèria com de l'examen habitual, atès que el 80% de l'examen es basa en dues audicions amb una durada total entre 25 i 30 minuts, i el 20% restant és un exercici de resposta oberta on prioritàriament s'avalua, a partir d'un text sobre un fet musical, la capacitat de comprensió, síntesi i raonament, d'identificar termes i conceptes musicals, i d'argumentar amb rigor i claredat.
Per tant, l'examen s'estructura de la manera següent:
Cadascun dels quals té un únic model.
Exercici 1 (4 punts): 10 preguntes amb respostes d'elecció múltiple a partir d'un enregistrament de 10 audicions breus músiques pertanyents a qualsevol estil i gènere.
Exercici 2 (4 punts): aquest exercici es planteja de forma mixta (amb preguntes amb respostes d'elecció múltiple i resposta oberta) segons les característiques de l'audició.
Exercici 3 (2 punts): comentari a partir d'un text que pot respondre als models següents: una crítica o ressenya musical, una entrevista a un intèrpret o compositor, un fragment de caràcter assagístic sobre història o estètica musical).
En aquest examen es manté la tipologia habitual de les preguntes, els continguts, i els criteris generals d'avaluació, establerts a l'inici del curs actual.
La prova consta de tres exercicis:
Exercici 1 (4 punts): Té una durada total prevista de 20 minuts.
És un exercici tipus test en el qual s'ha de vincular una audició a un dels conceptes presents en els continguts del currículum.
Aquest exercici consta de 10 audicions amb quatre respostes de les quals només una és la correcta.
Exercici 2 (4 punts): Té una durada total prevista de 45 minuts.
Les peces escoltades en aquest exercici sempre es troben inscrites en el temari.
S'analitza un fragment o obra musical (àudio) estructurat en les següents parts:
Anàlisi formal-estructural (3 punts):
Exercici plantejat de forma mixta (tipus test/tipus obert) segons les característiques de l'audició seleccionada:
Exercici obert en el qual s'ha de vincular l'obra o el fragment d'obra escoltada a un determinat estil, gènere, època, ubicació geogràfica i context cultural (extensió de 100 a 150 paraules).
Exercici 3 (2 punts): Té una durada total prevista de 25 minuts.
Cal fer un comentari sobre un text breu de temàtica musical.
El comentari consisteix en una resposta de caràcter obert, si bé ha de seguir una determinada estructura que s'exposa en l'apartat d'avaluació.
L'extensió del comentari no ha de superar les 250 paraules.
En el següent enllaç, pots consultar els continguts de la matèria.
Les audicions proposades en l'exercici 1 són lliures mentre que les de l'exercici 2 estan extretes sempre de la selecció de 40 peces que figura en el llistat d'obres de la matèria.
En cadascun dels exercicis i apartats de la prova s'especifiquen quins aspectes i continguts es valoren i com es fa aquesta avaluació.
També s'indiquen quins són els indicadors d'assoliment.
Criteris de correcció: s'aplica una escala de puntuació sumativa en la qual els encerts tenen el valor d'una part proporcional dels punts atorgats a cada ítem.
Exercici 2: cal tenir en compte les següents observacions:
Avaluació de l'apartat a) Anàlisi formal-estructural: els ítems que s'avaluen en la correcció d'aquesta primera part de l'exercici són els següents:
Avaluació de l'apartat a) Aspectes estructurals-formals:
Avaluació de l'apartat b) Anàlisi estilística
Exercici obert en el qual s'ha de vincular l'obra o el fragment de l'obra escoltada a un estil, gènere, època, ubicació geogràfica i context cultural.
Se us demana que elaboreu un breu comentari (de 100 a 150 paraules) que sigui conseqüent amb les respostes de l'apartat a).
Els ítems que s'avaluen són els referents a la descripció i l'anàlisi perceptiva, artística i cultural de:
Avaluació de l'exercici 3: en aquest exercici s'avaluen els següents apartats:
La senyalització i l'enumeració dels principals conceptes o termes musicals que apareixen al llarg del text.
La determinació de les principals afirmacions que el crític, el compositor, l'intèrpret, o l'assagista exposa al llarg del text.
El resum de la tesi general exposada per l'autor o l'artista entrevistat.
La conclusió interpretativa o crítica en relació a aquella tesi (amb quin estil està redactat el text, a quin públic va adreçat, quina és la seva finalitat, amb quines altres idees es pot relacionar la tesi fonamental exposada, etc.).
En tractar-se d'un exercici obert s'avalua la vertebració clara del comentari en les parts que anteriorment s'han establert, l'expressió precisa i succinta, i la capacitat d'inferència ben argumentada a tall de conclusió.
En tractar-se d'una pregunta amb resposta oberta s'apliquen els següents indicadors d'assoliment.
El llistat d'obres d'anàlisi musical, els seus criteris i observacions es troben en els enllaços de la dreta.